Amarako kronologia

Donostiako (Gipuzkoa) Amara auzoaren kronologia da hau.

 Urtea Gertakaria  Iturriaren zenbakia (Ikus beherago)1864  Burdin zubiaren inaugurazioa, Donostiara trenbidea iristearekin batera.  5	1874  Madrilen kudeatu zuten Amarako paduretan eta Zurriolako harresian obrak hasteko baimena. Udalak adierazi zuen harekin lana emango zitzaiela ehunka langileei, izan ere ordena publikoan arazoa ekarriko zuen negu hartan hainbeste jende lanik gabe egoteak.  11

			1875
		Udalak Gobernazio ministroari eskatu zion lizentzia, Urumea itsasadarrean itsasoari irabazitako sailak saldu edo hipotekatzeko, Amarako zonan, gerrak ezartzen zituen baliabide ekonomikoei buruzko neurriak hartzeko.
		11

			1893
		Morlans-eko gas-fabrika berriaren hornidura hasi zen. Urtero 4 milioi metro kubiko ekoizteko ahalmena zuen.
		11

			1895
		Amarako geltokitik atera zen kostaldeko lehen trena Zarautzerantz.
		11

			1895
		Dokumentuan jaio zen Amarako Itsas Paduraren Zabalgunea, Jose Goikoa eta Nemesio Barrio arkitektoak proiektua aurkeztuta.
		3,11

			1903
		Boulevardetik Amarara zihoan hiriko tranbiaren linea zabaldu zuten.
		9,11

			1903
		Hernaniko trenbidea martxan jartzeak ekartzen zuen lehiari aurre egiteko, Donostiako Tranbiaren Konpainiak Amarako geltokira iristen zen bere linea propioa inauguratu zuen Azaroak 3an.
		10

			1905
		Ordura arte Amarako zabalgunea inguratzen zuen Urumea ibaiaren desbideratzea baimendu zuen Sustapen Ministerioak.
		9

			1906
		Zorroagako Babes Etxearen lehen harria jarri zuten, errege-erreginak bertan zirela. Errepublika garaia arte, Asilo Reina Victoria izena izan zuen.
		11

			1910
		Victoria Erregina babes Etxearen inaugurazioa (egun Zorroaga zaharren egoitza), Marino Tabuyo alkatea buru izan zuen ekitaldi batez. Bere eraikuntzarako Tximitegi eta Zorroaga baserriak bota ziren.
		11

			1911
		Urumeako ezkerraldeko bideratze horma burdinezko zubiraino iritsi zen. 1913an eskuinaldeko hormaren eraikitze lanarekin amaituko zen.
		3

			1912
		Topoaren lehen bidaia. Bide estuko tren honek Donostia eta Frantziako mugaren arteko bidea egiten du.
		1,11

			1913
		Horacio Azquetak, zinegotzi eta injineruak, ibaiari kendutako lur eremuan Amarako zabalgunea eraikitzeko proiektua aurkeztu zuen, Udaletxeak baimendua.
		3,5

			1914
		Amarako Zabalgunearen eraikuntza lanen enkantearen oinarriak argitaratu ziren.
		9

			1915
		Bi proiektu aurkeztu ziren, Horacio Azqueta eta José Gurrutxagarena alde batetik, eta Eugenio Vallarinorena bestetik. 
		9

			1917
		Saria bi proiektuen artean banatu zen erdibana.
		9

			1917
		Amarako zabalgunea eraikitzeko aurrekontua onartu zen.

			1919
		Horacio Azqueta eta José Gurrutxagaren proiektuari eman zitzaion lehentasuna.
		9

			1921
		Nuestra Señora de Aranzazu klinikaren inagurazioa. Ebakuntza zentro hau Ategorrietan zegoen. Fundatzaile eta zuzendaria Luis Aiestaran zen, eta espezialista onenak inguratu zituen: Olalde otorrinoa, Mozo doktorea urologian, Altolagirre doktorea ginekologiarako, eta Pesset doktorea laborategiko arduradun.
		11

			1922
		1913an aurkeztutako planari aldaketak egin ondoren, Gobernu Ministerioak Zabalgune berriaren planoak onartuko zituen.
		5

			1922
		Egungo Mendeurrenaren plazan Donostiako I Erakusketa Azoka inauguratu zen.
		5

			1924-1926
		Urumea ibaia eta haren gaur egungo ibilbidea bideratzen hasi ziren eta, horretarako, Errota Txiki baserria bota.
		12

			1925
		Eraikuntzak Amara Zaharrean.
		1

			1925
		Arroka kaleko frontoia eraiki zen, honen aurretik Osasun iturriaren ondoan zegoen bat eraitsiz.
		1

			1925
		Loiolara eraman aurretik, Mendeurrenaren plazan Hipika instalazioak ireki ziren. 
		9

			1925
		San Juan Festak ospatu ziren lehenengoz Mendeurrenaren plazan.
		5

			1925
		Arranoarena bezala ezagutzen den etxea eraikitzen hasi ziren (Mendeurrenaren plaza, 5 eta 6 zenbakiak), Roberto García Ochoa arkitektoarena.
		13

			1926
		Urumearen desbideratzea zela eta, zeremonia ofiziala. Obrak 1924. urtean hasi ziren.
		3,9

			1932
		Burdin zubia konboi berrietara egokitzeko berritu zen. 

			1933
		Baserrien desjabetze prozesuari eta hiribide nagusiko saneamendu eta zoru egokitzeari ekin zitzaion.
		3

			1934
		Amarako Zabalgune Berria garatzeko planaren onarpena.
		11

			1935
		Amararen zabalgunea burutzeko beste lehiaketa bat antolatu zen. Proiektu finalistak hiru ziren: García Mercadal, Aizpurua eta Matxinbarrena/Gaiztarro
		3

			1935
		Matxinbarrena jaunak, udal obretako ingeniariak, berritze plan bat aurkeztu zuen horretarako lehiaketa deialdia berria deituta. 
		3

			1936
		Errondo pasealekuaren hasiera aerodromo izateko egokitu zen.
		9

			1940
		Amarako zabalgune berria. Gaiztarrok eta Matxinbarrenak aurkeztutako proiektua onartuko zen, Azquetak eta Gurrutxagak 1922. urtean aurkeztutakoa baliogabetu zuena. Eraikigarritasuna nabarmen handitu zuen, betiere "bizitzeko ukitu egoki eta atsegina" mantenduz, sarreran ziotenaren arabera.
		3,11

			1943
		Amarako stadium eta kirol zelaia inauguratu zuten, gaur Parke, Juan Jose Prado, Paseo Errondo eta Antso Jakitunaren kaleen inguguretan. Egungo Sahats plazaren parean zegoen.
		11

			1944
		Amarako “sakelako estadioa” inauguratu zen, Sahats plazan. 1949. urtean desagertuko zen.
		5,13

			1943
		Matxinbarrenak Amara Berriko narriadura urbanistiko historikoari ateak irekiko zizkioten udal ordenantzak proposatu zituen.
		3

			1943
		Udalaren osoko bilkura. Aho batez onartu zuten Amarako Zabalgune Berrirako proiektuaren aldaketa, Juan Matxinbarrenak berak egina. Egileak honela laburtu zuen grafikoki: "Jasotako presioen indarrez, 1940an aurreikusitako 12,500 biztanleko kopurutik 50,000tik gorako behar batera igaro gara".
		11

			1945
		Udalak baimena eman zuen Amarako Zabalgunean lehenbiziko etxe-blokea eraikitzeko, gaur egungo Antso Jakitunaren Hiribideko 2. zenbakikoa da.
		11

			1947
		Antso Jakitunaren hiribideko lehen bi eraikinak. Lehenengo eraikina hasi zen: Araba Parkea 3, Antso Jakitunaren Hiribidea 2 eta Errondo Pasealekua 1. Luís Jesús Arizmendi izan zen egilea.
		3,13

			1947
		Anoetako trenbide-pasagunea eraikitzea onartu zen.

			1948
		Araba Parkea 1 eta Bizkaia Pasealekua 2 eraikinaren obrak hasi ziren. Egileak, Joaquín Domínguez eta J.M. Ruíz Aizpuru ziren.
		13

			1948
		Leyland firma britainiarraren trolebusek ordezkatu zuten Boulevard-Amarako geltokia linea egiten zuen tranbia urbanoa.
		11

			1948
		Motozikleta lasterketa handiak hasi ziren Amarako Zabalguneko zirkuituan.
		11

			1948
		Madril hiribidea, Frantziako Tourraren etapa baten helmuga.
		9

			1949
		Sahats plazan zegoen Amarako estadioa desagertu zen.
		13

			1949
		Santiago Mendi baserria desagertu zen.
		15

			1949
		Frantziako Tourraren bederatzigarren etapa (Bordele-Donostia) hirira heldu zen. Louis Caput-ek irabazi zuen Amaran jarritako helmugan. 120 txirrindulari abiatu ziren lasterketan, 13 talde nazionaletan banatuta, eta edizio honetako irabazlea Fausto Coppi izan zen. Ekitaldia izugarrizko ikusmira lortu zuen hirian.
		11

			1949
		Sanatorio Psikiatrikoa inauguratu zuten, ospitale inguruan.
		11

			1949
		Autoen Lehen Zirkuitua ospatu zen, gero motorrena ere izango zena. Juan Kutz donostiarra nabarmendu zen.

			1950
		Gipuzkoako Nazioarteko III. Motor Saria, Amarako zirkuituan, Real Moto Club-ek antolatuta.
		11

			1950
		Anoetako estadioaren inaugurazioa. Ekitaldian buru Franco izan zen, bere emazte Carmen Polo lagunduta, eta seguruaski frankismo osoan zehar hirian izan den agintari talde handienaz lagunduta.
		11

			1950
		Gazteria Fronteak antolatutako kultura eta kirol jardunaldi batzuekin inauguratu zen Anoetako estadioa, 400 metrotakoa.
		5

			1950
		Donostiako Plan Orokorra. Hamarkada hartan Pio XII.era iritsiko zen zabalgunea, “lehen gunea” deiturikoa.
		1,3

			1950
		Trinketeko lehen harria jarri zen irailak 14

			1950
		Anoetako Trinket Kluba ireki zen.
		1

			1951
		Lehortutako Amarako paduretan eraikitzen hasi ziren.
		2

			1952
		Euskal Pilotaren Munduko Txapelketa egin zuten. Horretarako, udalak Anoetako pilotaleku irekiak, trinketa eta eta errebote plaza inauguratu ziren.
		11,9

			1952
		San Juan de Dios klinikaren inaugurazioa.

			1953
		Anoeta estadioan hasi ziren Espainiako Atletismo Txapelketak. Hirian egiten ziren hirugarren aldia.
		11

			1953
		Amara ospitalea inauguratu zen
		9

			1953
		Tuberkulosiaren aurkako atala eta Osasun-Hiria inauguratu ziren.
		9

			1954
		Anoeta estadioaren pista osagarria inauguratu zen, egun Izotz Jauregia dagoen lurzoruan. 
		5

			1954
		“Ciudad Deportiva Anoeta” deitutakoa inauguratu zen eta Arantzazuko Ama truonuratu zuten bertan
		5

			1954
		Amaran Donostia-Irun-Hendaia linearen amaierako geltokia jarri zen (Topo izenez ezaguna den linea). 
		1

			1955
		Gobernu Zibilaren eta Espainiako Aurreikuspen Institutuaren eraikinak egin ziren.

			1956
		Zoo Cirkus Amarako zelaian kokatu zuten Aste Nagusian.
		11

			1956
		Zabalguneko plaza batentzat Pio XII. izena onartu zen.
		5

			1956
		Industria Perituen Eskola eta Gobernu Zibila inauguratu ziren.
		9

			1956
		Peñaflorida Institutua eta Easo Institutu Politeknikoa Amarara ekarri zituzten
		6

			1956
		Pio XII.aren plazan Gobernu Zibil berriraino iristen zen trolebus linea inauguratu zuten. Horrenbestez erantzun egin zioten aste batzuk lehenago gobernadoreak berak egindako eskaerari. Amara-Anoeta izena hartu zuen lineak.
		11

			1956
		Xantinea taberna ireki zen.
		14

			1957
		Rex Avenida zinema aretoa inauguratu zuten, Antso Jakitunaren Hiribidean; Glauco Pellegriniren Una pelliccia di visone filmaren gaztelaniazko bertisoarekin.
		11

			1957
		Jose María Salaberria idazleari kale bat eskaintzea adostu zen.
		5

			1958
		Anoetako estadioan Espainiako Atletismo Txapelketa hasi zen. Bi egun besterik ez zuten iraun.
		11

			1958
		Amara auzoan, hau eraikuntza prozesuan sartuta zegoela erabat, Donostiako Txirrindularitzako Nazioarteko I. Criterium Handia egin zuten. Urte hartan eta hurrengoetan Frantziako Tourraren irabazleek parte hartu zuten: Luis Otaño, Charly Gaul, Raphael Geminiani, Louision Bobet, André Darrigade, Federico M. Bahamontes, Hortensio Bidaurreta eta Jean Stablinsky, besteak beste.
		11

			1958
		Antso Jakitunaren hiribideko 29-31-33 zenbakietako eraikina erori zen. Zenbait langile hil ziren.
		6,7

			1958
		Ezbehar larri bat gertatu zen. Arratsaldeko 5etan zarata handia eginez lurrera joan zen altxatzen ari ziren eraikin bat, egungo Antso Jakitunaren Hiribideko 29, zenbakikoa zehazki. 13 langile lurpean gelditu ziren, eta horietatik 7 hil ziren.
		11

			1958
		Bolidoen Nazioarteko Lehen Zirkuitua.
		8

			1958
		Madril hiribidea Espainiako Vueltako etapa baten helmuga izango zen.
		9

			1960
		60. hamarkadatik aurrera, ibilgailuen zirkulazioa dela eta, Tranbiaren zerbitzua okerragotu zen.
		10


			1960
		Trolebusa lehenengo aldiz Pio XII plazaraino iritsi zen.
		5

			1960
		Hamar egunetan zehar zabalik egon zen Makina-erramintaren Erakusketa, ministro eta Sindikatuen idazkari nagusia Jose Solis Ruizek inauguratuta; bere diskurtsoan azpimarratu egin zuen industriaren sektore honek ekonomian zuen garrantzia, estatu osoko produkzioaren erdia Gipuzkoan egotearekin batera.
		11

			1960
		ESSA hasi zen lanean; honetatik sortuko zen geroago Escuela Superior de Tecnicos de Empresa (ESTE) deitua izango zena.
		11

			1960
		Probintziako Ospitalea eta Arantzazuko Erresidentziaren inaugurazioa
		9

			1960
		Tranbia konpainiako sarea “Ciudad Sanitaria” zeritzon linearekin zabaldu zen. Ospitaletara zihoan errepide zaharrak arazoak ematen zituen bere bidean bi unitate gurutzatzen zirenean. 
		10,11

			1960
		Familia Santuari kale bat eskaintzea eta Sahats plazari izena jartzea adostu zen
		5

			1961
		Astoria zinema aretoa, SADEren jabetzakoa, inauguratu zen, William Wylerren “Ben-Hur” filmarekin. Guztira 1524 pertsona har zitzakeen.
		11

			1961
		Akademia pribatua zena irakaskuntzako zentro publiko bihurtu zen. Santo Tomas Lizeoak, euskarazko irakaskuntzako aitzindariak, ateak ireki zituen; sustatzaileak Koldo Mitxelena, Jose Migel Zumalabe eta Carlos Santamaria ziren. Lehen lokala Juan de Olazabal pasealekuan egon zen, egungo Bizkaia pasealekuan.
		11

			1961
		Trolebusa Anoetaraino iritsi zen
		5

			1962
		Hiri-antolamenduko Plan Orokorra. Handik aurrera Amarako zabalgunearen garapenak bultzada izango zuen.
		2

			1962
		Kale batzuen izenak onartu ziren: Avenida Felipe IV, Pescadores de Terranova, Balleneros, Avenida de Madrid, Real Compañía Guipuzcoana de Caracas, Corsarios Vascos, Astilleros, Eibar, Paseo de Zorroaga, Isabel II eta Irún.
		5

			1963
		Lehen aldiz, atal ofizialeko filmak areto batean eman zituzten, Astorian, Victoria Eugenia baino kaskarragoa nolabait protokolorako, baino nabarmen handiago. Urrezko Maskorra Alberto Lattuadaren “Mafioso” lanarentzat izan zen. Lee Remick, Yvette Mimieux, Alberto Sordi eta Leslie Caron izan ziren.
		11

			1963
		Nuestra Señora de Aranzazu erresidentziaren inaugurazio ofiziala; aurreko urtearen amaiera inguruaz geroztik ari zen lanean.
		11

			1963
		Anoetako pilotalekuaren inaugurazioa.
		9

			1964
		Amararako Plan Partzial bat onartu zen.
		3

			1964
		Instituto Usandizaga emakumeentzako sortu zen (Peñafloridakotik bananduz)
		4

			1965
		Anoetako belodromoa eraiki zen
		9

			1965
		Espainiako Txirrindularitza Txapelketak inauguratu zuen Anoetako belodromoa. Ekitaldian buru, Franco jenerala.
		11

			1965
		Hiriaren historiako kirol ikuskizunik garrantzitsuena izan zen, Munduko Txirrindularitza Txapelketa. Lehenbiziko lau egunetan errepideko txapelketa egin zuten Lasarteko zirkuituan, eta hilaren 6tik 12ra bitartean pistakoa, belodromoan. Errepidekoan, eta euria barra-barra ari zuela, Tom Simpsonek irabazi zuen; podiumean Rudi Altig eta Roger Swerts izan zituen lagun.
		11

			1965
		Club de Montaña Donostia auzo elkartea sortu zen. Bere helburua mendiko zaletasuna sustatzeaz gain, euskal ohiturak suspertzea zen.
		5

			1965-1966
		Ikasbideren sorrera, Isabel II kaleko elkartean klaseak ematen jardun ziren ikasturte horretan lehenbizikoz 80 ikaslerekin

			1967
		elkartean klaseak ematen 120 ikasleri.elkartean klaseak ematen 120 ikasleri.
		5

			1966
		Pio XIIko iturri argidunaren inaugurazioa Pio XII.aren plazan. Carlos Buigas ingeniariaren lan hau hiriari eman zion kolonia katalanak, “Amics de San Sebastian” eta Casal de Cataluña-ren bidez. Haur danborradak ibilbidea aldatu zuen, inaugurazio ekitaldian jotzeko. Ekitaldiaren buru Bartzelonako eta Donostiako alkateak, José Maria de Porcioles eta Jose Manuel Elosegi hurrenez hurren.
		11

			1966
		Carmelo ikastetxearen inaugurazioa.
		3

			1966
		Hezkuntza Ertaineko Peñaflorida institutuaren inaugurazioa
		9

			1966
		Ministro kontseiluak Donostiako saihesbidearen eraikuntza onartu zen
		9

			1967
		Eskuz banakoko finala Anoeta pilotalekuan. Hilario Azkaratek txapela berreskuratu zuen, Atano X.ari 22-18 irabazita.
		11

			1967
		Pio XII.aren plazan karpa handi bat muntatu zuten, 1032 ikuslerentzat, Cinerama sistema berriaren proiekziorako.
		11

			1967
		Ricardo del Campo atletismo memoriala. Anoeta estadioaren inaugurazioaz geroztik gehien bete zen aldian, Mahomed Gammoudi tunisiarrak irabazi zuen 5.000 metroko proban, 13 min 50s 6/10eko denbora bikainarekin.
		11

			1967
		Familia Santuaren elizaren inaugurazioa, Pio XII.aren plazaren ondoan. Udalak lagatako 4,300m2 orube batean altxatu zuten. Lehen parrokoa Lino Salaberria izan zen.
		9,11

			1967
		Tranbia Konpainiak autobus modelo berria sartu zuen, “Pegaso”. 80 unitaterekin enpresaren historian unitate gehien izan dituen modeloa bihurtuko zen.
		10

			1968
		Eskuz banakako finala Anoeta pilotalekuan. Oraingoan Atano X.ak Azkarateri 22-17ko emaitzaz irabaziko zion.
		11

			1968
		Kobratzailearen figura desagertu zen udal autobusetatik. Aurrerantzean gidariak berak kobratuko zien bidaiariei, tornuaren bidez. Sistema berria erabili zuen lehen linea Boulevard-Ospitaleak izan zen.
		11

			1968
		11.500 pertsona izan ziren belodromoan, hau artean estaltzeke zegoen, Jose Manuel Ibar Urtainen aurkezpen borrokaldia ikusten.
		11

			1969
		Miramongo Zentroa inauguratu zuten, Aurrezki Kutxa Munizipalaren gizarte ekintzarik garrantzitsuena seguruenik. Atzeratuentzako Zentroak, 1,119,751m2ko eremu batean eraikiak, 210 haur har zitzakeen.
		11

			1970
		Anoeta kirol gunea eraiki zen.

			1970
		Mendeurrenaren plazan Ricardo Ugarteren “Estela” obra inauguratu zuten, Donostia Hiriko I. Eskultura Bienalean irabazle geratua baitzen.
		11

			1970
		Anoeta pilotalekuan Pilotako Munduko VII. Txapelketa inauguratu zuten. Joseba Elosegik kantxara egin zuen salto, bere buruari su emanda, Franco jeneralaren aurrean, “Gora Euskadi askatuta” deiadar eginez.
		11

			1971
		Udalbatzak Donostiako auzo berrietako kale eta plazetarako izenak onartu zituen. Irizpide nagusia izan zen “gure orografiko mendi eta mendilerroen izenak jartzea Loiola eta Astigarraga auzoetan”, eta beste batzuetan, berriz, “antzina tokiari izena ematen zioten baserri eta parke izenak”; salbuespena Pio Baroja eta Gregorio Marañon bideak ziren.
		11

			1971
		Gros eta Amara-Anoetara zihoazen trolebusak kendu ziren.
		10

			1971
		Autobusek Amara-Anoeta linea egiten zuten trolebusak ordezkatu zituzten.

			1971
		Catalina de Erauso eskolak haur hezkuntza jarri zuen martxan.
		3

			1972
		Apendizea eta 22. Poligonoaren (gero Amara-Osinaga izango zena) Plan Partziala onartu zen.
		3

			1972
		Izotz jauregia inauguratu zuten, Anoetako kirol-gunean.
		11

			1972
		Egun erabakigarria hiriarentzat. Saihesbide berriaren erresistentzia probak egin zituzten; eta emaitza positiboa izan zenez, zabaldu ahal zituzten. 12 km luze eta 22 zubi, ibilgailu trafikoa Donostia erditik desbideratzeko.
		11

			1972
		Donostiako Saihesbidearen lehen fasearen inaugurazioa. Lanek Amara eta Anoetako baserriak botatzea ekarri zuten: Ordago, Errotatxo, Anoeta eta Illunbe baserriak, alegia.
		9

			1973
		Loiolara iristen den saihesbidearen zatiaren inaugurazioa.

			1972
		Astoria antzokian, Manuel Olaizola Uztapide bertsolariari omenaldia, ahantzi ezineko lagunen partaidetzaz, tartean baitziren Basarri, Xalbador, Mattin, Garmendia, Lazcano, Lizaso, Mugartegi, Egileor eta Arozamena.
		11

			1973
		Belodromoa estali zen.
		9

			1973
		Pista estaliko Txirrindularitzako Mundu Txapelketak hasi ziren belodromoan. Egoitza ofiziala Bartzelona zen, eta han antolatu zituzten errepideko lasterketak.
		11

			1973
		C.D. Donostiako danborrada, Amara Berriko lehena.

			1974
		Amarako ospitala, “Torax ospitala” izena hartzen hasi zen.
		9

			1974
		Belodromoan ekitaldi ikusgarria, izotz gaineko “Holiday on ice” errebistarena.
		11

			1974
		Karmelo Balda pilotalekuaren inaugurazioa.
		5

			1974
		Taranbiaren konpainiaren lehen auzo arteko zerbitzua: Gros-Amara autobus linea martxan jarri zen.
		5,1

			1975
		Policlinica Gipuzkoa-ren inaugurazioa, Miramonen.
		11

			1975
		X. Jazzaldia hasi zen, luxuzko kartel batez: Oscar Peterson, Dizzy Gillespie eta Ella Fitzgerald handia; honek 8.000 ikuslerekin, bete egin zuen belodromoa.
		11

			1975
		Anoetako estadioan Espainiako Atletismo Txapelketak hasi ziren; hiru egun iraun zuten. Mariano Harok marka izugarria ezarri zuen 10.000 metroko lasterketan: 28 min 55s 6/10. Antonio Camposek 3.000 metro oztopoduneko estatuko marka hobetu zuen, 8 min 21s 2/10 eginda.
		11

			1975
		Donostiako saihesbidearen hirugarren fasea bulkatu zen.
		9

			1976
		Euskal aizkolarien eta australiarren arteko lehenbiziko lehia, zortzi mila ikusletik gora belodromoan. Mindegia, Arria II.a eta Astibia, txandaka, Jackson, Schafferius eta Whiteside-ren kontra. Australia nagusi, 59min 31s-ko denborarekin, Euskal Herriak 60min 55s behar izan baitzuen.
		11

			1976
		Carmelo Balda pilotalekua jendez gainezka zegoela, omenaldi hunkigarria egin zioten Jose Manuel Iztueta Lazkao Txiki bertsolariari.
		11

			1976
		Gertakari historikoa Belodromoan. Herri Irratiak “24 ordu euskaraz” ekitaldia antolatu zuen; euskal kantu eta folklorearen interpreterik nabarmenenek hartu zuten parte. 12.000 ikusle izan ziren barrutian.
		11

			1977
		Belodromoko pista estalia inauguratu zen, Europako Absolutuen Txapelketarekin batera.
		5

			1977
		Belodromoa, Udal Kirol Jauregia deitzera pasa zen (baina jendeak Belodromo deitzen jarraituko du)
		9

			1977
		Udal Kirol Jauregia. 11.000 pertsona Santana eta Paco de Luciaren kontzertuan
		11

			1977
		Anoetako dorrearen eraikuntza bukatu zen.

			1978
		Amara Berri ikastetxeak ateak ireki zituen.
		3

			1979
		Ikasbideko gela batzuk Txuri-Urdinera lekualdatu zituzten.

			1979
		Udalbatza historikoa, gai bakarra mahai gainean: Donostiako 17 kale eta plazaren izena aldatzea eta berreskuratzea. Hala, Paseo de Jose Antonio Paseo Berria bihurtuko zen; Avenida de España, Hiribidea; Hiribidea; Generalisimo, Zurriola; 18 de julio, Konstituzio plaza; Victor Pradera, Easo; Hermanos Iturrino, Arrasate; Oriamendi, Autonomia; Calle del Parque, Parque Araba; etab.
		11

			1979
		Arbide dorreen inaugurazio ofiziala, Miramonen. Aurrezki Kutxa Munizipalak dorreak Foruen Pasealekuan zuten tokitik lekualdatu eta berreraiki egin zituen; horretarako, 6.320 piezetan banatu zituzten.
		11

			1979
		Mitina Udal Kirol Jauregian, belodromoan, Gernikako Estatutuaren alde. 15.000 pertsona inguru izan ziren.
		11

			1980
		Bertsolari txapelketa Carmelo Balda pilotalekuan, goiz eta arratsaldeko saioetan banatuta, Euskaltzaindiak antolaturik. Xabier Amuritza txapeldun, Ion Enbeita bigarren.
		11

			1980
		Omenaldia Errealari, egindako kanpaina izugarriagatik Herriko elkarteen ekimenez, KTEk afari bat antolatu zuen Udal Kirol Jauregian; bi mila pertsonatik gora izan ziren.
		11

			1980
		XLI. Musika Hamabostaldia. Maurice Bejart-en Ballet del Siglo XX-ren emanaldi mitikoak Astoria antzokian.
		11

			1981
		Gran Soleko Arrantzaleen izena onartu zen.
		5

			1981
		1967az geroztik urtero bezala, Donostiako KTEk Bertsolari Eguna antolatu zuen. Carmelo Balda pilotalekuan izan zen, eta Loidisaletxe eta Paulo Txikia omendu zituzten, bi mila pertsonen aurrean.
		11

			1981
		Udalaren iritziz Pio XII.aren plaza zen autobus geltokia jartzeko lekurik egokiena.
		11

			1981
		Chick Corearen kontzertuak ikusle kopuruaren marka ezarri zuen Jazzaldiaren historian: 14,000 ikusle belodromoan.
		11

			1981
		Antigua-Amara autobus linea martxan jarri zen.
		5

			1982
		Euskadiko Orkestra sinfonikoa eratu zen, ofizialki; egoitza Donostian izango zuen.
		11

			1982
		Buruko isuri baten ondorioz 46 urte zituela hil zen Jose Antonio Gasca polifazetikoa. Atletico San Sebastian-en fundatzailea eta lehen presidentea, dena izan zen klubaren saskibaloi taldearentzat: kirol zuzendari, entrenatzailea, managerra eta sustatzailea. 1967an Ligako lehen mailara eraman zuen taldea. 1975ean Askatuak sortu zuen eta federazioarekiko gorabeherak etengabeak izan ziren. Anoetako kiroldegiak haren izena du gaur egun.
		11

			1982
		Tranbia konpainiak autobus modelo berria sartu zuen Donostian, Pegaso 6038. 1986. urtera arte 41 unitate erosi ziren 200-240 seriean matrikulatuak
		10

			1983
		Eusko Trenbideak-en Easo plazako geltoki zaharra bota zuten. Ekitaldi sinbolikoan, Javier Lasagabaster Eusko Jaurlaritzaren Garraio sailburua eta Jesus Maria Alkain alkatea izan ziren protagonista, pikatxoiak eskuan. Behin-behineko eraikina zen, 1894an altxatua, baina 89 urte iraun zuen.
		11

			1983
		Hiru egunetan zehar Espainiako Atletismo Txapelketa izan zen Anoetan.

			1983
		Miramongo parkean produkzio-gune bat sortzea erabaki zuen EITB erakunde publikoak.
		11

			1984
		Amara Berri Kirol Elkartea sortu zuten, Amara Berri eta Ikasbideko guraso talde batek.
		5

			1984
		Mike Oldfieldek hamar mila ikusle inguru bildu zituen belodromoan, kontzertu gogoangarri batean.
		11

			1985
		Paco Yoldi hil zen. Anoetako igerilekuek bere izena hartuko zuten.
		9

			1986
		Ikasbide ikastola, Txuri-Urdinetik Jose María Salaberriako egoitzara aldatu zen. Egoitza zaharra Elkarteko jardueretarako eraberritu zen.
		5

			1986
		Zinemaldiaren XXXIV. Edizioa. Diego Galan ordezkari nagusi izendatu, eta Anoetako belodromoko lehenbiziko zine-maratoia antolatu zuen, “munduko zinema-areto handiena” bihurtuz. Ikusleen erantzuna masiboa izan zen, eta Oliver Stone harri eta zur, bere “Salvador” filma aurkeztu zuenean. Maria Cristina hotelean obrak egiten ari zirela, ohorezko gonbidatuek Aieteko jauregia izan zuten ostatu. Donostiatik igaro ziren, halaber, Ursula Andress, Ali macGraw, Gregory Peck, Sergio Leone... Urrezko Maskorra Manuel Gutierrez Aragonen “La mitad del cielo” lanak eraman zuen.
		5,11

			1987
		Enpresaren mendeurrenarekin batera, Tranbia Konpainiak modelo berri bat sartu zuen, Mercedes 0.405.

			1987
		Belodromoan musika-zine saioak antolatu zituzten.
		11

			1988
		Astoria zinema itxi zen, multizinema bihurtzeko, Emile Ardolinoren “Dirty dancing” filma eskainiz.
		5

			1988
		Gipuzkoako Foru Aldundiak Apendizea eta 22. Poligonoaren (Amara-Osinaga) Plan orokorraren aldaketa onartu zuen.
		3

			1989
		Astoria zinearen berrinaugurazioa, zazpi aretorekin.
		5

			1990
		Kostako trenaren geltoki berria martxan hasi zen. Xabier Untzurruntzaga arkitektoak egindako lan hau bikain txertatu zen Easo plazaren arkitekturan.
		11

			1990
		Mundaizko zubiaren inaugurazioa.
		11

			1990
		Musika Hamabostaldiaren egitarauaren barnean, Placido Domingo tenoreak errezitaldi ahaztezina eskaini zuen Anoetako kiroldegian.
		11

			1990
		Gantxegi baserriaren desagertu zen, Anoetako ingurutan geratzen zen azkena
		9

			1991
		Binakako Pilota Txapelketaren finala Anoeta Pilotalekuan. Retegi eta Arretxek 22-Salaberria eta Galartzak 19.
		11

			1991
		Belodromoa gainezka, txirrindularitzaren klasiko baterako prest: Euskadiko Sei Orduak ziren. Proba nagusian Wilde-Veggerbi bikoteak irabazi zuen; itzuli bateko aldea kendu zion Olano-Cabestany bikoteari.
		11

			1991
		Pio XII.a plazaren ingurua erabat berrantolatzeko proiektua; aparkaleku handi bat, hotela eta autobus geltokia jasotzen zuen.
		11

			1991
		Anoeta pilotalekuan Ladis Galarzak 22-15 irabazi zion Julian Retegiri eskuz banakako txapelketaren finalean.
		11

			1991
		Pedro Martinez Artola S.A.-ri lizentzia eman zioten, Amara gainean golf zelai bat egiteko. Basozabal klub berriak 18 zulo izango zituen, 6,3 kilometroko ibilbide batez.
		11

			1991
		Aste Nagusian bete.betean sarturik, ETAko hiru militante hil zituen Guardia Zibilak Morlansko auzoko Tolaretxe etxean.
		11

			1991
		Pio XII.a plaza birmoldatzeko proiektua atzera bota zuten; besteak beste autobus geltokia aurreikusten zuen bertan. Ingurumenari lotutako arrazoiak alegatu zituzten, eta trafikoan izango zuen eragina.
		11

			1991
		Rex Avenida zinearen itxiera, Mark Goldblatt-en “Estamos muertos” filmarekin
		5

			1992
		Aita Donostia izena onartu zen (Futbol estadioaren aurrean, Errondo eta Ilunbe eta Madril hiribidea biltzen diren biribilguneari emango zaion izena)
		5

			1992
		Anoeta pilotalekuan, eskuz banakako Txapelketaren finala: Ladis Galarza, 22-Julian Retegi, 12
		11

			1992
		Amara Plaza Hotelaren proiektua, Luís Peña Ganchegui eta Mario Sangallirena.
		13

			1992
		Futboleko Donosti Cup-en lehen edizioa. Aste Nagusi osoan zehar jokatu zen. Espainia, Frantzia eta Italiako 32 talde aritu ziren. Inaugurazio partida Errealaren eta Athleticen jubenilen arteko derbya izan zen. Ohorezko sakea Iñaki Alkizak egin zuen, Realaren presidentea baitzen une hartan. Hasiera apal hartatik, gaur egungo apoteosiraino iritsi da ekitaldia.
		11

			1992
		Belodromoan tokien erdia beteta Julio Iglesias entzuteko, Donostian eskainitako azken emanalditik hamalau urte igaroak zirela.
		11

			1992
		Iron Maiden talde britainiarraren emanaldia, goraino betetako Anoetako Kirol jauregian (Belodromoa).
		11

			1993
		Kale batzuen izenak onartu ziren; Baldomero Anabitarte, Illunbe, Martzelino Soroa, Santesteban Musikaria, Ignacio Merkader, Toribio Alzaga, Kontsulatu, Ricardo Izagirre, Gracia Olazabal eta Azkoitia.
		5

			1993
		Peter Gabrielen emanaldia Donostian.

			1993
		Amaiur parkearen inaugurazioa.
		5?

			1993
		Anoetako estadioan eta futbol zelaiaren inaugurazioa, Junior mailako Europako Atletismo Txapelketekin.
		5,11

			1993
		Anoetako estadioko lehenbiziko futbol partida, Errealaren eta Real Madrilen arteko adiskidetasunezkoa. Emaitza binako berdinketa izan zen. Lorenek sartu zuen estadioaren historiako estreinako gola. Luz Casal, Oskorri eta Javier Gurruchagak parte hartu zuten aurretik izandako inaugurazio ekitaldian.
		11

			1993
		Luis Peña Gantxegi arkitektoaren obra den Amara Plaza hotelaren ireki zuten, ondoko lurrazpiko aparkalekuarekin batera; honetan, egoiliarrentzako solairu bat eta errotazio sistemako 350 plaza daude.
		11

			1993
		Anoetako estadioko lehenbiziko lehiaketa partida, Errealaren eta Zaragozaren artekoa. Partidaren emaitza 2-2 izan zen.
		11

			1993
		1990ko hamarkadan Anoeta (1993) eta Morlans (1999) trenbide zati txikiak lurperatu ziren.

			1994
		Hiru egunetan zehar, Espainiako Atletismo Txapelketak izan ziren Anoeta. 1914an hasi zirenetik Txapelketak Donostian egiten ziren bosgarren aldia zen.
		11

			1994
		Pink Floyden kontzertua Anoetako estadioan, 35.000 ikusleren aurrean.
		11

			1994
		Amara Berriko Guraso Elkartearen danborrada. Hurrengo urteetan, auzoan danborrada talde berriak agertu ziren.
		5

			1994
		Ikasbide Ikastola publikoa bihurtu zen.

			1994
		Santiago Mendi Elkartea inauguratu zen.
		15

			1994
		80ko hamarkadan Konstituzio enparantzan igandetan funtzionatzen zuen kaleko azoka txikia Urumearen eskuin ibaiertzera eraman zen eta, urte honetan, Anoeta Estadioaren inguruetara ekarri zen.
		1

			1995
		Behin betiko onartu zuten Donostiako Hiri Antolaketako Plan Orokorra. Honek finkatu egin zuen hiriaren garapen eredua, ezen lurzoruaren erabilera, etxebizitza sustapena, hiriko trafikoaren tratamendua, mota guztietako zerbitzu hornidurak, ekipamendu handiak eta azpiegiturak arautuko zituen: besteren artean honakoak erabakiko ziren: Anoetako estadioa eta kirol gunerako neurriak hartzea, Kursaaleko auditorioa sortzea, Topoa lurperatzea, geltoki intermodala egitea, auzoetan kirol instalazioak egitea eta honadakin-urak araztea proiektatzen zituen, besteak beste.
		9,11

			1995
		Anoetako pilotalekuari Atano III.a izena eman zitzaion.
		9

			1995
		Amara-Osinagako kale bati Gregorio Ordoñez izena jartzea adostu zen.
		5

			1996
		Irun Plazaren inagurazioa, bertan Aitor Mendizabalen “Zubieta” izeneko iturria nabarmentzn delarik.
		5

			1996
		Arcco merkatalgunea inaguratu zen
		5?

			1996
		Atano III.a pilotalekuan, eskuz binakako txapelketaren finala: Capellan-Beloki 22- Etxaniz-Arretxe 18,
		11

			1996
		Eskuz banakako txapelketako finala. Donostiako Atano III.a pilotalekuan: Eugi 22- Arretxe 18,
		11

			1996
		Aieteko Katxola baserria, XVIII.mendeko sagardotegia eta Kutxaren jabetzakoa, desmuntatu eta inguruko zona batean berreraikitzea erabaki zuten. Izan ere, Oriamendiko errepidea zabaldu egin behar zuten.
		11

			1996
		Eguraldi txarrak ez zion distirarik kendu urte honetako Jazzaldiaren edizioari. Trinitate plazan euritako pontxoak banatu zituzten eta eguraldiak okerrera egin zuelarik azken kontzertuak Anoetako kiroldegira aldatu zituzten. Hank Jones, Joe Henderson, Terence Blanchard eta Horace Silver-en kontzertu bikaina.
		11

			1996
		Santiagomendi elkarteko bost bazkidek beren danborrada sortzeko proiektuaren aurkezpena.
		5

			1997
		Urtoki Elkarte gastronomikoko lehen zuzendaritza. 1998. urtean izan zuen bere inaugurazio ofiziala.
		5

			1998
		Trinketa denboraldi batez itxiko zen.

			1998
		Urtoki Elkartearen inaugurazioa.
		9

			1997
		Miramongo Teknologi Elkartegia lanean hasi zen.
		11

			1997
		Eskuz banakako finala txapelketaren finala Anoeta pilotalekuan: Arretxe 22-Elkoro 18.
		11

			1997
		Donostiako Orfeoiaren Mendeurreneko Kontzertua, Anoetako estadioan. Beste interprete batzuen artean, Mikel Laboak emanaldi ahaztezina eskaini zuen.
		11

			1997
		Lehendakariak ofizialki inauguratu zuen Miramongo Teknologi Parkea; ordurako eraikinetan dagoeneko enpresak eta beste hainbat erakunde ziren.
		11

			1998
		Anoetako estadioan hasi ziren Espainiako Atletismo Txapelketak.
		11

			1998
		Illunbeko zinema aretoen inaugurazioa.
		1

			1998
		Lagun Berriak danborradaren estreinaldia.
		5?

			1998
		Illunbeko zezen plaza berriak ateak ireki zituen. Artean estalki bilkorra falta zitzaion. Goizean bedeinkatu egin zuten, agintari eta zaleen aurrean. Arratsaldean, plaza beteta zegoela, Gaztelubide danborradak zezentokian desfilatu ondoren, Jose Maria Manzanares, Enrique Ponce eta F. Rivera Ordoñez toreadoreak Torrestrella ganadutegiaren sei zezen toreatu zituzten.
		11

			1998
		Peñaflorida-Usandizaga ikastetxeen bateratzea.
		4

			1998
		Gasometroa eratisi zen
		1

			1999
		Txuri Urdin izotz jauregiaren birmoldaketa.
		9

			1999
		Ikasbide Kultur Elkartea danborradaren estreinaldia.
		5?

			1999
		Amara-Osinaga Auzo Elkartearen egoitzaren inaugurazioa.
		5

			1999
		1990ko hamarkadan Anoeta (1993) eta Morlans (1999) trenbide zati txikiak lurperatu ziren.

			2000
		Autobus geltokia kokatzeko aukerei buruzko azterlanen aurkezpena. Kontuan hartutako aukerak honakoak izan ziren: Araba Parkea, Madril Hiribidea (lur gainean) eta Loiolako Erriberak.
		11

			2000
		Mundaiz zubiaren inaugurazioa.
		5

			2000
		Amarakaldek, kalderero konpartsaren lehen agerraldia.
		5

			2001
		Zientziaren Kutxaguneko museoa inauguratu zuten, erreferentziazko helburu batez: alfabetizazio eta dibulgazio zientifikoa, inguru ez-formal eta dibertigarri batean. Hasiera batean, 10 areto tematiko zeuzkan, eta guztira 165 esperimentu interaktibo. Pixkanaka-pixkanaka esperimentu lantegiak sartuko zituzten, aretoko animazioak zuzenez, eta hainbat ikastaro, eta 2000ko urtearen hasieran Espainian instalatutako lehenbiziko planetario digitala inauguratu zuten.
		11

			2001
		Andoni Egaña bere hirugarren txapela irabazi zuen belodromo bete batean egindako Bertsolari Txapelketaren finalean.
		11

			2001
		Ernest Lluch kultura etxearen inaugurazioa, Anoetako estadioan.
		9

			2002
		Francisco de Leon arkitektoak Loiolako Erriberetako geltoki intermodalaren proiektua aurkeztu zuen. Udalak eta Foru Aldundiak elkarrekin egin zioten enkargua, bi urte lehenago proposatutako alternatiben artean aukeratu ostean. Funtsezko elementutzat aurreikusten zuen seigarren zubia eraikitzea.
		11

			2002
		Amara Parke berregokitua zabaldu zuten atzera, lanetan hamar hilabete eman ostean. Goitik behera birmoldatu zuten, diseinua modernizatuz, zuhamuxka espezie gehiago sartuz, haurren jolas-eremua bereiziz, “zapaltzeko” berdeguneak prestatuz eta egoteko hainbat zona sortuz, besteak beste. Guztirako kostua bi milioi eurotik hurbil egin zen.
		11

			2003
		Anoetako trinketea eta Keops dantzalekua eraitsi zuten.

			2003
		Donostiako Atano III.a pilotalekua. Koka eta Beloki irabazle binakako txapelketan, Olaizola I.ari eta Pascuali 22-15 irabazita.
		11

			2003
		Hirian bi ospakizun izan ziren. Erdialdeko kaleetan, Gay Harrotasunarena izan zen; eta belodromoan, euskal preso politikoen kolektiboarena, “gatazka konponbidean” parte hartzea exijitzen baitzuen.
		11

			2004
		1910ean eraikitako Zorroagako elizak ateak ireki zituen atzera, berriturik. Inbertsioa 1,3 milioi eurokoa izan zen.
		11

			2004
		Anoetako belodromoa. Ekitaldi jendetsu batean, ezker abertzaleak bere helburuak eta bakerako proposamenak aurkeztu zituen, bere iritziz horien atzetik etor zitekeen etorkizunarekin batera.
		11

			2004
		Anoetako igerileku estaliaren inaugurazioa.
		9

			2004
		Astoria zinemak ateak itxi zituen.
		1

			2005
		Udal Kirol Jauregiari Antonio Elorza izena jartzen zaio. (Belodromo bezala ezagutzen dena)
		9

			2005
		U2ren kontzertua Anoetako estadioan; 47.000 pertsona izan ziren.
		11

			2005
		Beteranoentzako Munduko Atletismo Txapelketak hasi ziren Anoetan.
		11

			2006
		Illunbe zinemak ateak itxi zituen.
		1

			2006
		Errugbia Anoetako estadioan. Heineken Cup final-erdiak Biarritz Olimpique eta Bath Rugbyren artean.
		11

			2006
		21.000 ikusle baino gehiagok gozatu zuten Anoeta estadioan Depeche Mode hirukote britainiarraren pop electrinikoaz.
		11

			2006
		Bioteknologia eta berrikuntzarako Biomagune zentroa martxan jarri zuten Miramongo Teknologi Parkean.
		11

			2006
		Amara Berriko anbulatorioaren inaugurazioa, Javier Barkaiztegi kalean.
		9

			2007
		Miramongo Teknologi Parkean Donostiako Orfeoiaren egoitzarako partzela bat lagatzea onartu zuen Udalak.
		11

			2007
		Ligako azken jardunaldian, eta Mestallan 3-3 emaitza lortu arren, Erreala bigarren mailara jaitsi zen, lehen mailan 40 denboraldi jarraian eman ondoren.
		11

			2007
		The Rolling Stones taldearen kontzertua Anoetako estadioan.
		11

			2007
		Anoetan Espainiako Atletismo Txapelketak hasi ziren. Donostian egiten ziren zortzigarren aldia zen.
		11

			2007
		Gas fabrika deitua historia da jada. Egun honetan makinak eraiste lanetan hasi ziren; izan ere, eraikinak ez zuen hirigintzako babesik.
		11

			2008
		Bruce Springsteenen kontzertua Anoetako estadioan.
		11

			2009
		Intituto Oncológico-Onkologikoa inauguratu zuten, Zorroagako ospitale inguruan. Kutxak 60 milioitik gora inbertitu zuen obra honetan.
		11

			2009
		Amara-Ibaeta bidegorria zabaldu zuten, Morlanseko tunel zaharretik zehar. 840 metroko ibilbidea argiz, segurtasun kameraz eta interfonoz hornituta.
		11

			2009
		Errealaren mendeurrenaren zeremonia ospatu zuten Anoetako estadioan. Real Madrilek, berau baitzen ohorezko gonbidatua, 0-2 irabazi zion Errealari.
		11

			2010
		Gas-fabrikaren lurretan, 7,000 metro koadroko eremuan, Amara Berri Ikastetxe Publikoa inauguratu zuten, Morlanseko ikastetxe berria. Hirurehun ikasle hartzeko gaitasuna zuen.
		11

			2010
		Urumearen pasealekua zabaldu zioten jendeari, Loiola auzoa Erriberekin eta Burdin Zubiarekin lotzeko.
		11

			2010
		Bigarren mailan hiru denboraldi egin eta gero, Errealak Lehen Mailara igotzea lortu zuen Vigoko R.C. Celtari 2-0 irabazita.
		11

			2010
		U2ren emanaldia Anoetako estadioan, 46.000 mila pertsonaren aurrean.
		11

			2010
		Jose Antonio Agirre zubiaren inaugurazioa.
		9

			2010
		Donostiako Realaren zubiaren inaugurazioa
		9

			2011
		Trafikora zabaldu zuten GI-40 bide berria, ospitaleetarako lotura zuzena; horrek Amaratik 20 mila ibilgailu igarotzea saihestuko zuen aurrerantzean.
		11

			2011
		Iesu elizaren inaugurazioa. Rafael Moneoren lana. Loiolako Erriberetan dago, Oroimenaren lorategiaren ondoan.
		11

			2011
		Errealak banako berdinketa lortu zuen Getaferen aurka Anoetan; horrenbestez, Lehen Mailari eutsi zion.
		11

			2011
		Donostiako zientzia arloko erreferentziazko gune gisa finkatu zen I+G+b+n. Egun honetatik aurrera, Miramonen egongo zen estatuko bioingenieritza aplikatuaren lehen zentroa
		11

			2011
		Geltoki intermodala Atotxatik Erriberetara aldatzea adostu zuten Bilduk eta PPk.
		11

			2011
		Bilduk sostengurik gabe geratu zen autobus geltokia Erriberetara aldatzeko. PPk, lehen babesa eman bazion ere, atzera egin zuen, Aldundiak eta udalak metroari ezetza eman ostean.
		11

			2012
		Lagun Aro Gipuzkoa Basketek historian lehen aldiz irabazi zion Real Madrili (98-90) eta festa handia izan zen Illunben.
		11

			2012
		Argi berdea Anoeta birmoldatzeko. Udalak eta Errealak lehen akordio bat lortu zuten, estadioko pistak kentzeko.
		11

			2012
		Autobus geltokia. Bildu babesik gabe geratu zen Loiolako Erriberetan egiteko. PSE, PP eta EAJ kokapen horren kontra agertu ziren osoko bilkuran, eta Atotxakoaren alde.
		11

			2012
		Bruce Springsteenek, 40.000 ikusleren aurrean, “Boss” izaten segitzen zuela erakutsi zuen Anoetan.
		11

			2012
		Futboleko Donosti Cup-en inaugurazio ekitaldia. Honetan 392 talde izan ziren partaide, horietatik 78 emakumezkoenak, eta guztira 27 herrialdetako 7.500 parte-hartzaile.
		11

			2012
		Lapur bat hilik eta ertzain bat zurituta, Felipe IV.aren etorbidean La Caixaren sukurtsal baten asaltoan.
		11

			2013
		Illunbe zezenplazaren itxiera
		?

			2015
		Basterretxearen Pakearen Usoa kendu

			2015
		Carlos I saihesbidearen auzia

			2015
		Easo kaleko etxeak botatzen hasi dira.
		Maiatzak 302015Gobernu zibila lekuz aldatuta2015INSSeko bulegoak Loiolako Errriberatara eramanPeñaflorida berria irekiHizkuntz eskol ofiziala Usandizaga insitutura ekarri
 Bibliografia 

		ITURRIAK

			1
		Gomez Piñeiro, Javier
		Geografía e historia de Donostia-San Sebastián

			2
		Euskomedia
				http://www.euskomedia.org/aunamendi/45927/115989?q=AMARA&partialfields=fondo%3Aau%25F1amendi&numreg=36&start=30

			3
		Elejalde Aldama, Felix
		Amara Berri: un estudio sobre el barrio
		https://web.archive.org/web/20160327051726/https://issuu.com/amaraliburutegia/docs/amara_berri_un_estudio_sobre_el_bar

			4
		Usandizaga
				http://www.usandizaga.com/sarrera.cfm?hizkuntza=0&atala=programa&izenburua=Ik

			5
		Sada, Javier
		Abril 1996-2006 Apirila: 10 años = 10 urte. 
		https://web.archive.org/web/20160408052858/https://issuu.com/amaraliburutegia/docs/revista_10___aniversario_avao

			6
		DUA
		Donostiako udal Artxiboa Lib 2295, exp. 3

			7
		ABC

			8
		ABC

			9
		Sada, Javier
		Amarako ahotsa

			10
		Olaizola Elordi, Juanjo
		Dbus. Donostiako Tranbia Konpainia S.A. 125 urte.

			11
		Aguirre, Rafael
		Donostia / San Sebastián, 1813-2013 Efemerideak.

			12
		Sada, Javier
		San Sebastián: los puentes de San Sebastian

			13
		Arsuaga, Miguel
		Donostia-San Sebastián: arkitekturako gida.


			14
		Múgica Herzog, Fernando
		Breve crónica de un siglo Donostiarra 1870-1970

			15
		Aguirre, Rafael
		Las sociedades populares



 Kanpo estekak 

Kategoria:Amara
Kategoria:Amarapedia
Kategoria:Kronologiak